امریکا رهبرلیگی‌نین ونزوئلا اوردوسون‌داکی بعضی موخالیف حربی رسمی‌لرله اؤلکه‌ده گیزلی چئوریلیشله باغلی دانیشیق‌لیق‌لار آپاردیغی ادعا ائدیلدی.
نیویورک تایمز قزئتینده آدی آچیقلانمایان بعضی امریکالی رسمی‌لرله دانیشیق‌لاردا ایشتیراک ائتدیگی بیلدیریلن ونزوئلا-لی سابیق قوموتانا اساس‌لانا‌راق وئریلن خبره گؤره، ترامپ رهبرلیگی ونزوئلادا دؤولت چئوریلیشی پلانلاشدیریب.
خبرده، عینی زاماندا، امریکانین تحریم سانکسیا سیاهی‌سیندا اولان ونزوئلا-لی سابیق قوموتانین دا ایشتیراک ائتدیگی گؤروش‌لرده چئوریلیش پلانینا عایید بیر چوخ موضوع نون موذاکیره اولوندوغو ایره‌لی سورولدو.
دانیشیق‌لارین معین آنیندا امریکا رهبرلیگی‌نین "چئوریلیشین اوغورسوز اولما" احتیمالینی نظره آلا‌راق، گیزلی چئوریلیش دانیشیق‌لارینی دایاندیردیغی ادعا ائدیلدی.
آغ ائو رسمی‌لری موضوع ایله باغلی سوال‌لارا جاواب وئرمیر، امریکا خاریجی ایشلر ناظیرلیگی‌نین سون دؤورده ونزوئلادا نیکولاس مادورو رهبرلیگینی هدف آلان بیر سیرا تحریم قرارینی قبول ائتدیگینی قئید ائدیر.
قئید ائدک کی، ترامپ رهبرلیگی مادورونون 20 می دا کئچیریلن پرزیدنت سئچکی‌لری‌نین ایلک مرحله‌سیندکی غلبه‌سیندن سونرا سئچکی‌لرین "حیله لی " اولدوغونو بیلدیریب و بو اؤلکه‌یه قارشی یئنی تحریم قرارلاری قبول ائدیب.
